Broj: 711-I-404-P-66-20/21-04-8

Zagreb, 22. siječnja 2021.

**Povjerenstvo za odlučivanje o sukobu interesa** (u daljnjem tekstu: Povjerenstvo), u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva, na temelju članka 30. stavak 1. podstavka 2. Zakona o sprječavanju sukoba interesa („Narodne novine“ broj 26/11., 12/12., 126/12., 48/13., 57/15. i 98/19., u daljnjem tekstu: ZSSI), **povodom vlastitih saznanja o mogućem sukobu interesa dužnosnika Frane Barbarića, predsjednika Uprave trgovačkog društva HEP d.d. te dužnosnika Nikole Rukavine, Petra Sprčića, Marka Ćosića, Tomislava Šambića i Saše Dujmića, članova Uprave** **trgovačkog društva HEP d.d.** na 112. sjednici, održanoj dana 22. siječnja 2021.g., donosi sljedeću:

**ODLUKU**

1. **Pokreće se postupak za odlučivanje o sukobu interesa protiv dužnosnika Frane Barbarića, predsjednika Uprave trgovačkog društva HEP d.d., zbog moguće povrede članka 7. točke d) ZSSI-a, koja proizlazi iz istovremenog primanja plaće za obnašanje navedene dužnosti i primitka iznosa od 2.500,00 kn u 2018.g. i 2019.g. pod oznakom primitka 22 *Prigodne nagrade do propisanog iznosa (božićnica, naknada za godišnji odmor i sl.)* te iznosa od 2.500,00 kn u 2018.g. i 5.000,00 kn u 2019.g. pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.)*, što predstavlja primanje dodatne naknade za poslove obnašanja javnih dužnosti.**
2. **Pokreće se postupak za odlučivanje o sukobu interesa protiv dužnosnika Nikole Rukavine, člana Uprave trgovačkog društva HEP d.d., zbog moguće povrede članka 7. točke d) ZSSI-a, koja proizlazi iz istovremenog primanja plaće za obnašanje navedene dužnosti i primitka** **iznosa od 1.200,00 kn u 2018.g. i 600,00 kn u 2019.g. pod oznakom primitka *21 Dar djetetu do 15 godina starosti, potpore za novorođenče do propisanog iznosa*, zatim iznosa od 2.500,00 kn u 2018.g. i 2019.g. pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.)*, iznosa od 2.500,00 kn u 2018.g. i 5.000,00 kn u 2019.g. pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.)* te iznosa od 1.500,00 kn u 2018.g.** **pod oznakom primitka *60 Nagrada radnicima za navršene godine staža, do propisanih iznosa*, što predstavlja primanje dodatne naknade za poslove obnašanja javnih dužnosti.**
3. **Pokreće se postupak za odlučivanje o sukobu interesa protiv dužnosnika Petra Sprčića, člana Uprave trgovačkog društva HEP d.d., zbog moguće povrede članka 7. točke d) ZSSI-a, koja proizlazi iz istovremenog primanja plaće za obnašanje navedene dužnosti i primitka** **iznosa od 1.200,00 kn u 2018.g. i 2019.g. pod oznakom primitka *21 Dar djetetu do 15 godina starosti, potpore za novorođenče do propisanog iznosa*, zatim iznosa od 2.500,00 kn u 2018.g. i 2019.g. pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.)* te iznosa od 2.500,00 kn u 2018.g. i 5.000,00 kn u 2019.g. pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.)*, što predstavlja primanje dodatne naknade za poslove obnašanja javnih dužnosti.**
4. **Pokreće se postupak za odlučivanje o sukobu interesa protiv dužnosnika Marka Ćosića, člana Uprave trgovačkog društva HEP d.d., zbog moguće povrede članka 7. točke d) ZSSI-a, koja proizlazi iz istovremenog primanja plaće za obnašanje navedene dužnosti i primitka** **iznosa od 1.800,00 kn u 2018.g. i 8.400,00 kn u 2019.g. pod oznakom primitka *21 Dar djetetu do 15 godina starosti, potpore za novorođenče do propisanog iznosa*, zatim iznosa od 2.500,00 kn u 2018.g. i 2019.g. pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.)* te iznosa od 2.500,00 kn u 2018.g. i 5.000,00 kn u 2019.g. pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.)*, što predstavlja primanje dodatne naknade za poslove obnašanja javnih dužnosti.**
5. **Pokreće se postupak za odlučivanje o sukobu interesa protiv dužnosnika Tomislava Šambića, člana Uprave trgovačkog društva HEP d.d., zbog moguće povrede članka 7. točke d) ZSSI-a, koja proizlazi iz istovremenog primanja plaće za obnašanje navedene dužnosti i primitka** **iznosa od 600,00 kn u 2018.g. i 2019.g. pod oznakom primitka *21 Dar djetetu do 15 godina starosti, potpore za novorođenče do propisanog iznosa*, zatim iznosa od 2.500,00 kn u 2018.g. i 2019.g. pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.)* te iznosa od 2.500,00 kn u 2018.g. i 5.000,00 kn u 2019.g. pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.)*, što predstavlja primanje dodatne naknade za poslove obnašanja javnih dužnosti.**
6. **Pokreće se postupak za odlučivanje o sukobu interesa protiv dužnosnika Saše Dujmića, člana Uprave trgovačkog društva HEP d.d., zbog moguće povrede članka 7. točke d) ZSSI-a, koja proizlazi iz istovremenog primanja plaće za obnašanje navedene dužnosti i primitka** **iznosa od 2.900,00 u 2014.g., 2.500,00 kn u 2015.g., 5.000,00 kn u 2016.g. i 2.500,00 kn u 2017.g., 2018.g. i 2019.g. pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.)* te iznosa od 2.500,00 kn u 2018.g. i 5.000,00 kn u 2019.g. pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.)*, što predstavlja primanje dodatne naknade za poslove obnašanja javnih dužnosti.**
7. **Pozivaju se dužnosnici Frane Barbarić, Nikola Rukavina, Petar Sprčić, Marko Ćosić, Tomislav Šambić i Saša Dujmić da u roku od 15 dana od dana primitka ove odluke dostave Povjerenstvu očitovanje na razloge pokretanja ovog postupka te na ostale navode iz obrazloženja ove odluke.**

Obrazloženje

Člankom 3. stavkom 1. podstavkom 37. ZSSI-a propisano je da su predsjednici i članovi uprava trgovačkih društava u većinskom državnom vlasništvu dužnosnici u smislu odredbi ZSSI-a. Uvidom u Registar dužnosnika utvrđeno je da Frane Barbarić obnaša dužnost predsjednika Uprave, a Nikola Rukavina, Petar Sprčić, Marko Ćosić, Tomislav Šambić i Saša Dujmić obnašaju dužnost članova Uprave trgovačkog društva HEP d.d., počevši od 1. siječnja 2018.g., izuzevši Sašu Dujmića koji dužnost člana Uprave navedenog trgovačkog društva obnaša u dva uzastopna mandata, počevši od 4. prosinca 2014.g. Slijedom navedenoga, Frane Barbarić, Nikola Rukavina, Petar Sprčić, Marko Ćosić, Tomislav Šambić i Saša Dujmić su povodom obnašanja navedenih dužnosti obvezni postupati sukladno odredbama ZSSI-a.

Člankom 39. stavkom 1. ZSSI-a propisano je da Povjerenstvo može pokrenuti postupak iz svoje nadležnosti na temelju svoje odluke, povodom vjerodostojne, osnovane i neanonimne prijave ili u slučajevima kada raspolaže saznanjima o mogućem sukobu interesa dužnosnika. O pokretanju ili nepokretanju postupka Povjerenstvo donosi pisanu odluku.

Člankom 21. stavkom 1. ZSSI-a propisano je da Povjerenstvo vrši provjeru podataka iz podnesenih izvješća o imovinskom stanju dužnosnika. Člankom 22. ZSSI-a propisano je da provjera podataka iz podnesenih izvješća o imovinskom stanju može biti prethodna (administrativna) i redovita provjera.

Prilikom administrativne provjere podnesenih izvješća o imovinskom stanju dužnosnika Frane Barbarića, predsjednika Uprave trgovačkog društva HEP d.d. i Nikole Rukavine, Petra Sprčića, Marka Ćosića, Tomislava Šambića i Saše Dujmića, članova Uprave društva HEP d.d. utvrđeno je da su isti, uz plaću, primali dodatne naknade.

Povjerenstvo je stoga dana 16. travnja 2020.g. uputilo dopis trgovačkom društvu HEP d.d. kojim je zatraženo očitovanje jesu li, kada i u u kojim iznosima dužnosnicima Frani Barbariću, predsjedniku Uprave trgovačkog društva HEP d.d. te Nikoli Rukavini, Petru Sprčiću, Marku Ćosiću, Tomislavu Šambiću i Saši Dujmiću, članovima Uprave trgovačkog društva HEP d.d., uz plaću isplaćeni: božićnica, uskrsnica, dar u naravi, naknada za godišnji odmor (regres), dar za dijete, potpora za novorođenče i druge prigodne nagrade do popisanog iznosa, naknade za III. stup mirovinskog osiguranja, naknade za dopunsko osiguranje te eventualno druge naknade uz plaću.

S obzirom da trgovačko društvo HEP d.d. nije dostavilo tražene podatke, Povjerenstvo je istom dana 22. rujna 2020.g. uputilo požurnicu, međutim, ni nakon upućene požurnice traženi podaci nisu dostavljeni.

Povjerenstvo je potom izvršilo uvid u Informatički sustav Porezne uprave te je utvrdilo da je trgovačko društvo HEP d.d. dužnosniku Frani Barbariću, uz plaću, isplatilo sljedeće iznose:

- u 2018.g. i 2019.g. iznos od 2.500,00 kn pod oznakom primitka 22 *Prigodne nagrade do propisanog iznosa (božićnica, naknada za godišnji odmor i sl.);*

- u 2018.g. iznos od 2.500,00 kn, a u 2019.g. iznos od 5.000,00 kn pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.).*

Nadalje je utvrđeno da je isto trgovačko društvo dužnosniku Nikoli Rukavini isplatilo kako slijedi:

- u 2018.g. iznos od 1.200,00 kn, a u 2019.g. iznos od 600,00 kn pod oznakom primitka *21 Dar djetetu do 15 godina starosti, potpore za novorođenče do propisanog iznosa;*

- u 2018.g. i 2019.g. iznos od 2.500,00 kn pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.);*

- u 2018.g. iznos od 2.500,00 kn, a u 2019.g. iznos od 5.000,00 kn pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.);*

- u 2018.g. iznos od 1.500,00 kn pod oznakom primitka *60 Nagrada radnicima za navršene godine staža, do propisanih iznosa.*

Također, dužnosniku Petru Sprčiću je trgovačko društvo HEP d.d., uz plaću, isplatilo sljedeće iznose:

- u 2018.g. i 2019.g. iznos od 1.200,00 kn pod oznakom primitka *21 Dar djetetu do 15 godina starosti, potpore za novorođenče do propisanog iznosa;*

- u 2018.g. i 2019.g. iznos od 2.500,00 kn pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.;*

- u 2018.g. iznos do 2.500,00 kn, a u 2019.g. iznos od 5.000,00 kn pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.).*

Dužnosniku Marku Ćosiću su od strane trgovačkog društva HEP d.d., uz plaću, isplaćeni iznosi kako slijedi:

- u 2018.g. iznos od 1.800,00, a u 2019.g. iznos od 8.400,00 kn pod oznakom primitka *21 Dar djetetu do 15 godina starosti, potpore za novorođenče do propisanog iznosa;*

- u 2018.g. i 2019.g. iznos od 2.500,00 kn pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.;*

- u 2018.g. iznos od 2.500,00 kn, a u 2019.g. iznos od 5.000,00 kn pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.).*

Dužnosniku Tomislavu Šambiću je trgovačko društvo HEP d.d., uz plaću, isplatilo sljedeće iznose:

- u 2018.g. i 2019.g. primio je 600,00 kn pod oznakom primitka *21 Dar djetetu do 15 godina starosti, potpore za novorođenče do propisanog iznosa;*

- u 2018.g. primio je 2.500,00 kn, a u 2019.g. 5.000,00 kn pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.);*

- u 2018.g. i 2019.g. primio je 2.500,00 kn pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.).*

Dužnosnik Saša Dujmić je isto trgovačko društvo, uz plaću, isplatilo sljedeće iznose:

- u 2018.g. iznos od 2.500,00 kn, a u 2019.g. iznos od 5.000,00 kn pod oznakom primitka *63 Novčane nagrade za radne rezultate i drugi oblici dodatnog nagrađivanja radnika (dodatna plaća, dodatak uz mjesečnu plaću i sl.);*

- u 2014.g. iznos od 2.900,00 kn, u 2015.g. iznos od 2.500,00 kn, u 2016.g. iznos od 5.000,00 kn., u 2017.g., 2018.g. i 2019.g. iznos od 2.500,00 kn pod oznakom primitka *22 Prigodne nagrade do propisanog iznosa (božićnica, naknada za godišnji odmor i sl.).*

Člankom 7. točkom d) ZSSI-a propisano je da je dužnosnicima zabranjeno primiti dodatnu naknadu za poslove obnašanja javnih dužnosti.

S obzirom da iz prikupljenih podataka i dokumentacije proizlazi da su dužnosnicima Frani Barbariću, Nikoli Rukavini, Petru Sprčiću, Marku Ćosiću, Tomislavu Šambiću i Saši Dujmiću, istovremeno uz primanje plaće za obnašanje dužnosti predsjednika i članova Uprave trgovačkog društva HEP d.d., isplaćene i prigodne naknade do popisanog iznosa (božićnica, naknada za godišnji odnmor i sl.) te novčane nagrade za radne rezultate i drugi oblici dodatnog nagrađivanja radnika, dok je Nikoli Rukavini, Petru Sprčiću, Marku Ćosiću i Tomislavu Šambiću isplaćena i naknada pod šifrom koja se odnosi na dar za dijete do 15.g. starosti, odnosno potpore za novorođenče do propisanog iznosa, a Nikoli Rukavini isplaćena je i nagrada za navršene godine staža do propisanog iznosa, proizlazi da je u postupanju navedenih dužnosnika došlo do moguće povrede članka 7. točke d) ZSSI-a te je Povjerenstvo donijelo odluku kako je navedeno u točkama I. do VI. izreke ovog akta.

Pozivaju se dužnosnici Frane Barbarić, Nikola Rukavina, Petar Sprčić, Marko Ćosić, Tomislav Šambić i Saša Dujmić, da sukladno članku 39. stavku 3. ZSSI-a, u roku od 15 dana od dana primitka ove odluke, dostave Povjerenstvu pisano očitovanje u odnosu na razloge pokretanja ovog postupka kao i na ostale navode iz obrazloženja ove odluke, te da Povjerenstvu dostave relevantnu dokumentaciju s kojom raspolaže.

Slijedom svega navedenog, Povjerenstvo je donijelo odluku kao što je navedeno u izreci ovog akta.

 PREDSJEDNICA POVJERENSTVA

 Nataša Novaković, dipl.iur.

Dostaviti:

1. Dužnosnik Frane Barbarić, elektroničkom dostavom
2. Dužnosnik Nikola Rukavina, elektroničkom dostavom
3. Dužnosnik Petar Sprčić, elektroničkom dostavom
4. Dužnosnik Marko Ćosić, elektroničkom dostavom
5. Dužnosnik Tomislav Šambić, elektroničkom dostavom
6. Dužnosnik Saša Dujmić, elektroničkom dostavom
7. Objava na internetskoj stranici Povjerenstva
8. Pismohrana